# Doctor Brants Narrenschiff/Des Todes nicht gewärtigen

| « Im Guten beharren | Sebastian Brant Doctor Brants Narrenschiff | Von Verachtung Gottes » |
| fertigFertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. |||
| Für eine seitenweise Ansicht und den Vergleich mit den zugrundegelegten Scans, klicke bitte auf die entsprechende Seitenzahl (in eckigen Klammern). |||
[116r]
Mag adel / gu$^o$t / sterck / jugents zyer Han fryd vnd ru$^o$w / o todt vor dir Als das / das leben ye gewann Vnd to$^e$tlich ist das mu$^o$ß dar von
Wir werden btrogen lieben fründ All die vff erden leben syndt Das wir fürsehen nit by zyt Den dott / der vnser doch schont nüt
[116v]
Wir wissen / vnd ist vnß wol kunt
Das vnß gesetzet ist die stundt Vnd wissen nit wo / wenn / vnd wie / Der dott der ließ nye keynen hye Wir sterben all / vnd fliessen hyn /
Dem wasser glich zu$^o$r erden jn
Dar vmb sint wir groß narrecht doren Das wir nit gedencken jnn vil joren Die vns gott dar vmb leben lott Das wir vns rüsten zu$^o$ dem dot
Vnd leren / das wir mu$^e$ssen künnen
Vnd mo$^e$gen jnn keyn weg entrynnen Der wynkouff ist gedruncken schon Wir mo$^e$gen nit dem kouff abston Die erste stund / die letst ouch bracht
Vnd der den ersten hat gemacht
Der wust ouch / wie der letst würd sterben
Aber die narrheyt du$^o$t vns ferben Das wir gedencken nit dar an Das vns der dott nit hie würt lan
Vnd vnsers hübschen horsß nit schonen
Noch vnser gru$^e$nen krentz / vnd kronen Er heisst worlich / hans acht syn nit
Dann wellen er begryfft / vnd schütt Er sie wie starck / schon / oder jung
Den lert er gar eyn seltzen sprüng
Den ich billich den dotsprung heiß Das eym vß dringt kalt / grym / vnd sweiß Vnd streckt / vnd krimbt sich / wie ein wurm Dann do du$^o$t man den rechten sturm
[117r]
O dott wie starck ist din gewalt
Sydt du hyn nymbst beid jung / vnd alt / O dott wie gar hert ist din nam Dem adel / gwalt / vnd hohem stam Vor vß dem der syn freüd / vnd mu$^o$t
Alleyn setzt / vff das zytlich gu$^o$t
Der dott mit glichem fu$^o$ß zerschütt Der künig Sa$^e$l / vnd hyrten hüt Er acht keyn pomp / gewalt / vnd gu$^o$t Dem babst / er wie dem buren du$^o$t
Dar vmb eyn dor ist / wer alltag
Flücht / dem er nit entrinnen mag Vnd meynt / wann er syn schellen schütt Das jnn der dott / dar vmb sa$^e$h nitt Vff sollich gding eyn yeder har
Kunt / das er ouch von hinnan far
Vnd erloubet sy dem dott Wann von dem lib die sel vß got / Mit glichem gsatz / der dot hyn fu$^e$rt Als das / das leben ye beru$^e$rt
Du stürbst / der blibt noch lenger hie
Vnd bleib die leng doch keyner nye Die tusent jor erlebten schon Die mu$^e$sten doch zu$^o$ letst ouch gon Es ist kum vmb ein rock zu$^o$ thu$^o$n
Das noch dem vatter leb der su$^o$n
Der vor dem vatter styrbt zu$^o$ zyt Dann man fynd ouch vil kelber hütt Je eyner fert dem ander noch Wer nit wol styrbt / der fyndt syn roch
[117v]
Des glich jr narrheyt ouch erscheynen
Die vmb eyn dotten / truren / weynen / Vnd jm vergünnen synr ru$^o$w Do wir doch all begeren zu$^o$ / Dann keyner fert zu$^o$ fru$^e$g do hyn
Do er mu$^o$ß ewicklichen syn
Jo gschicht gar manchem wol dar an Das gott jm ru$^e$fft zyttlich hyn dan Der dott ist manchem nütz gesyn Das er on wart / tru$^e$bsal / vnd pyn /
Vil hant den dot ouch selb begert
Der dott vil dancks an den bewerdt Zu$^o$ den er kam / ee man jm ru$^e$ff /
Vil gefangen er jnn fryheyt schu$^e$ff Vil hat er vß dem kercker bracht
Den der was ewicklich eracht /
Das glück deylt vnglich gu$^o$t / vnd rich Aber der dott macht es als glich Der ist eyn richter / der gantz nytt Ettwas abloßt durch yemans bytt /
Der ist alleyn / der all ding lont /
Der ist / der nye keym ye hat gschont Nye keym gehorsam er ye wart Sie mu$^e$sten all vff syne fart Vnd dantzen jm noch synem reyen
Ba$^e$bst / keyser / künig / bischoff / leyen
Der mancher noch nit hat gedacht Das man den vordantz jm hatt bracht Das er mu$^o$ß dantzen an dem gzotter Den westerwa$^e$lder / vnd den trotter
[118r]
Hett er sich vor dar zu$^o$ gerüst
Er wer nit so stümpflyng erwüst Dann manch groß narr ist yetz do hyn Der sorg hatt vff die grebniß syn Vnd leyt dar an so grosses gu$^o$t
Das es noch manchen wundern du$^o$t
Als Mausolum / das jrm man Arthemesia hatt gemachen lan Vnd so vil kosten dran geleyt Mit grosser gzyerd / vnd rylicheyt
Das es der syben wunder eyns
Ist / die man fyndt jm erden kreiß / Ouch gra$^e$ber jnn Egypten landt Die man Pyramides hat genant
Vor vß als Chemnis macht eyn grab
Dar an er henckt syn gu$^o$t vnd hab
Do dry mol hundert tusent man Vnd sechtzig tusent werckten an Dan er vmb krut gab also vil (Der ander kost ich schwigen will)
Keyn fürsten ich so rich yetz halt
Der das alleyn mo$^e$cht han bezalt / Des glich ouch Amasis jm macht Wie Rhodope / hatt eyns volbracht Das was eyn groß dorheyt der welt
Das man leit eyn so mechtig gelt
An gra$^e$ber / do man würffet hyen Den a$^e$sch sack / vnd die schelmen beyn Vnd gab so grossen kosten vß Das man den würmen macht eyn huß
[118v]
Vnd durch der selen willen nüt
Du$^o$t / die doch leben mu$^o$ß all zyt / Die sel hilfft nüt eyn kostlich grab Oder das man groß marmel hab Vnd vff henck schylt / helm / banner groß
Hie lyt eyn herr / ist woppens gnoß
Howt man jm dann jnn eynen steyn / Der recht schilt / ist eyn dotten beyn Dar an würm / schlangen / krotten nagen / Das woppen / Keyser / buren / tragen
Vnd wer hie zücht eyn feyßten wangst
Der spißt / syn wa$^e$pner aller langst / Do ist eyn va$^e$chten / ryssen / brechen / Die fründ sich vmb das gu$^o$t erstechen / Welcher es gantz behalten well
Die tüfel / sint gewisß der sel
Vnd du$^o$nt mit der wu$^e$st triumphieren Von eym bad jnn das ander fu$^e$ren / Von yttel kelt / jnn yttel hytz / Wir menschen leben gantz on wytz /
Das wir der sel / nit na$^e$men war
Des libs wir sorgen yemer dar / All erd die ist gesa$^e$gnet gott Wol lytt der / der do wol ist dott Der hymel manchen dotten deckt
Der vnder keynen steyn sich streckt
Wie kund der han eyn scho$^e$ner grab Dem das gestyrn lücht oben ab / Got fyndt die beyn zu$^o$ syner zytt
Wer wol stirbt / des grab ist des ho$^e$hst /
Der sünder dot / der ist der bo$^e$sst